PM วิ่ง 5% โบรกฯมองแบรนด์ “ทาโร่ – อาหารสัตว์เลี้ยง” โตรับส่งออกฟื้น ชูเป้า 17.80 บ.
PM พุ่ง 5% โบรกฯเชียร์ “ซื้อ” เป้า 17.80 บ. มองแบรนด์ “ทาโร่ - อาหารสัตว์เลี้ยง” โตรับส่งออกขยายตัวต่อเนื่องดันกำไรพุ่ง ลุ้นจ่ายปันผลสูง

12 ก.ค. 2564

ผู้สื่อข่าวรายงานว่าวันนี้ (12 ก.ค. 2564) ราคาหุ้นบริษัท พรีเมียร์ มาร์เก็ตติ้ง จำกัด (มหาชน) หรือ PM ณ เวลา 15.48 น. อยู่ที่ระดับ 13.50 บาท เพิ่มขึ้น 0.70 บาท หรือ 5.47% โดยทำจุดสูงสุดที่ 13.90 บาท และทำจุดต่ำสุดที่ 12.80 บาท ด้วยมูลค่าการซื้อขาย 92.46 ล้านบาท

บริษัทหลักทรัพย์ โนมูระ พัฒนสิน จำกัด (มหาชน) ระบุในบทวิเคราะห์ (12 ก.ค. 2564) โดยทางฝ่ายวิจัยได้ประมาณการใหม่และแนะนำ “ซื้อ” ราคาป้าหมายปี 2565 ที่ 17.80 บาท อิง PER 20 เท่า จาก 1) แบรนด์ “ทาโร่” ชูธงด้วยส่วนแบ่งทางการตลาด (Market share) 50% และเริ่มเปลี่ยนโครงสร้างธุรกิจมาเน้น Pet Food สร้าง New S-Curve (2) Pet Food เป็นอุตสาหกรรมที่เติบโตสูงและไทยมีความได้เปรียบโดยการส่งออกขยายตัวต่อเนื่องเป็นเดือนที่ 21 และยังคงขยายตัว Double Digit แม้หลายประเทศคลายล็อคดาวน์แล้ว ซึ่งสอดรับกับเทรนด์ Pet Humanization และ Aging Society (3) Pet Food Margin สูงกว่าธุรกิจเดิม 3 เท่าและสูงกว่าคู่แข่ง (4) การประเมินมูลค่า (Valuation) ถูก รวมทั้งบวกกับฐานะการเงินที่แข็งแกร่ง (Net Cash) และจ่ายปันผลได้ในระดับสูง  